recursal/SuperWikiNEXT-32B huggingface dataset:
**இக் கட்டுரையைக் கேட்கவும்** (info/dl)   

noicon
Spoken Wikipedia
இந்த ஒலிக்கோப்பு சனவரி 18, 2012 தேதியிட்ட தமிழிசை மூவர் பதிப்பில் இருந்து உருவாக்கப்பட்டது. இது கட்டுரையின் பிந்திய தொகுப்புக்களைக் காட்டாது. (ஒலி உதவி)
**பிற பேச்சுக் கட்டுரைகளைக் காண**

இது கட்டுரையின் பேச்சுப் பதிப்பு. கேட்க இங்கே சொடுக்கவும்.
**தமிழிசை மூவர்** அல்லது **தமி‌ழிசை மும்மூர்த்திகள்** அல்லது **ஆதி மும்மூர்த்திகள்** என்போர் தமிழிலேயே பாட்டெழுதி, தமிழிலேயே பாடித் தமிழிசையை வளர்த்த, அருணாசலக் கவிராயர், முத்துத் தாண்டவர் மற்றும் மாரிமுத்தாப்பிள்ளை எனும் மூன்று பெருமக்கள் ஆவார். பொதுவாக கருநாடக இசையின் மும்மூர்த்திகள் என்று அறியப்படும் தியாகராசர், சியாமா சாஸ்திரிகள், முத்துச்சாமி தீட்சிதர் ஆகியோரை விட, இவர்கள் காலத்தால் முற்பட்டவர்கள்.

தமிழிசை மூவ‌ரே கிருதி என்று அழைக்கப்படும் கீர்த்தனைகளுக்கு வடிவம் கொடுத்தோர். இன்று உள்ள பல்லவி, அனுபல்லவி, சரணம் அல்லது எடுப்பு, தொடுப்பு, முடிப்பு எனும் அமைப்பு இவர்களின் பாடல்களிலேயே காணக்கிடைக்கிறது.

தமிழிசை மூவருக்குத் தமிழக அரசு சார்பில் சீர்காழியில் நினைவு மண்டபம் அமைக்கப்பட்டுள்ளது.

ஒரு சிலர் தமிழிசை நால்வர் என்று சொல்லி, பாபநாசம் சிவன் அவர்களையும் இந்த வரிசையில் வைத்துப் பார்ப்பர்.
**சர்தார் மாதவ்ராவ் விநாயக் கிபே** (Sardar Madhavrao Vinayak Kibe) (தேவநாகரி : माधव विनायक किबे) (1877 - ?) இவர் இந்தியாவின் இந்தூர் மாநிலத்தைச் சேர்ந்த அறிஞராவார். மகாராஜா மல்கர் ராவ் ஓல்கருக்கு பிரதம மந்திரி தாந்தியா ஜாக் என்று அழைக்கப்படும் விட்டல்ராவ் மகாதியோ கிபே என்பவரால் நிறுவப்பட்ட கர்கடே பிராமணக் கிபே குடும்பத்தைச் சேர்ந்தவர்.

கல்வி
-----

இவர் டேலி கல்லூரியில் தேர்ச்சி பெற்ற முதல் பழைய மாணவர் ஆவார். 1899 ஆம் ஆண்டில் இளங்கலைப் பட்டமும், 2 ஆண்டுகளுக்குப் பிறகு அலகாபாத்தின் முயர் மத்திய கல்லூரியில் முதுகலைப் பட்டமும் பெற்றார்.

வேலை
----

கல்வியை முடித்த பின்னர் இந்தூர் அரசவையின் கௌரவச் செயலாளராக சில ஆண்டுகள் பணியாற்றினார். பின்னர், இவர் இந்தியாவின் தலைமை ஆளுநரின் முகவர் மற்றும் கௌரவ குற்றவியல் நடுவராக நியமிக்கப்பட்டார். 1911 ஆம் ஆண்டில், தேவாஸின் ராஜா சாஹேபிற்கு திவானாக பணியாற்ற நியமிக்கப்பட்டார். 1912 சூன் மாதத்தில் இவர் ராவ் பகதூர் ஆனார். 

1926 ஆம் ஆண்டில் மும்பையில் நடைபெற்ற மராத்தி இலக்கிய மாநாட்டில் தலைமை வகித்தார். இவர் தனது துணைவியுடன் [இலண்டன்|இலண்டனில்]] நடந்த வட்ட மேசை மாநாட்டிலும் கலந்து கொண்டார். இவரும் இவரது மனைவியும் காங்கிரசில் உறுப்பினர்களாக இருந்தனர்.

*இலங்கைவின் இருப்பிடம்* மற்றும் *இந்திய மாநில நாணயங்கள் குறித்த ஆய்வு* ஆகியவை இவரது படைப்புகளில் இரண்டு.

தனிப்பட்ட வாழ்க்கை
------------------

சர்தார் மாதவ்ராவ் கிபே விட்டல்ராவ் கிபே என்பவருக்குப் பிறந்தார். கிபேக்கள் என்பவர்கள் ஜாகிர்தாரர்கள் மற்றும் சாஹுகாரர்கள் ஆவர். இந்த சொல் *ஓல்கர் கா ராஜ் அவுர் கிபே கா பைஜ்* என்ற வழக்காக இருந்து வருகிறது. இவர் ஒரு குறிப்பிடத்தக்க சமூக சேவையாளராக இருந்த கம்லாபாய் கிபேவை மணந்தார். இவருக்கு நான்கு குழந்தைகள் உள்ளனர். மூத்த மகள் இந்திராபாய் இந்திய குடிமைப்பணிகள் அதிகாரியான பாலி கிருட்டிணா வாசுதேவ் பட்காம்கரை மணந்தார். இவரது மகன் சரத் கிபே குருந்த்வாரைச் சேர்ந்த பட்வர்தன் இளவரசி சகுந்தலா பாய் கிபேவை மணந்தார். இவரது இளைய மகள் இந்திய குடிமைப்பணி அதிகாரி நாராயண் தண்டேகரை மணந்தார். இவரது பேத்தி லயலா ராஜே பட்வர்தன் ஜம்கண்டியின் ராஜமதா ஆவார். இவரது பேரன் அசோக் பட்கம்கர் இந்திய தூதராக இறந்தார்.

குறிப்புகள்
-----------

1. ↑   *The Calling of History: Sir Jadunath Sarkar and His Empire of Truth*.
2. ↑  Rai Bahadur Prag Narain Bhargava, தொகுப்பாசிரியர் (1914). *Who's Who in India, second Supplement*. Newul Kishore Press, Lucknow. பக். 33. .
**துபை மெட்ரோ** (துபாய் மெட்ரோ) என்பது ஐக்கிய அரபு அமீரகத்தின் துபை அமீரகத்தில் அமைக்கப்பட்டுள்ள ஓட்டுனர் அற்ற முழுத் தன்னியக்கமாக இயங்கும் நகரத் தொடருந்து வலையமைப்பு ஆகும். இவ்வலையமைப்பின் சிவப்புப் பாதை () என அழைக்கப்படும் பாதையின் ஒரு பகுதி இயங்குகின்றது. இன்னொரு பகுதியான பச்சைப் பாதையின் கட்டுமான வேலைகள் நடைபெறுகின்றன. முழுமையான திட்டத்தில் வேறு பாதைகளும் உள்ளன. நகரத்தின் மையப் பகுதியில் இவ்விரு பாதைகளும் நிலத்தின் கீழ் இயங்குகின்றன. ஏனைய இடங்களில் நிலத்திலிருந்து உயரத்தில் தூண்களினால் தாங்கப்படும் பாதைகளில் இயங்குகின்றன. தொடர்வண்டியும், நிலையங்களும் வளிப்பதனம் செய்யப்பட்டுள்ளன.

சிவப்புப் பாதையில் 10 நிலையங்களை உள்ளடக்கிய பகுதி 2009 ஆம் ஆண்டு 9 ஆவது மாதம் பி.ப 9 மணி 9 நிமிடம் 9 செக்கன் நேரத்தில் துபை அமீரகத்தின் ஆட்சியாளரும், ஐக்கிய அரபு அமீரகத்தின் பிரதம அமைச்சருமான சேக் முகம்மது பின் ரசீத் அல் மக்தூமினால் திறந்து வைக்கப்பட்டது. அடுத்தநாள் காலை மு.ப. 6 மணிக்கு இது பொதுமக்களின் பயன்பாட்டுக்கு விடபட்டது. அரபுக் குடாநாட்டில் அமைக்கப்பட்ட முதல் நகரத் தொடருந்து இதுவே. துபை மெட்ரோ இயங்கத் தொடங்கிய முதல் இரண்டு நாட்களில் 110,000 பேர் இதில் பயணம் செய்ததாகத் தெரிவிக்கப்பட்டுள்ளது. இது துபையின் மக்கட்டொகையின் 10% ஆகும்.

20 கி.மீ. நீளமான பச்சைப் பாதை திறக்கப்பட்டதும், தற்போது உலகின் மிகநீளமான முழுத் தன்னியக்கமான நகரத் தொடருந்தாக விளங்கும் வான்கூவர் ஸ்கைட்ரெயினை விட 3 கி.மீ கூடுதலான நீளம் கொண்டதாக அமைந்து. இவ்வகையைச் சேர்ந்த உலகின் நீளமான நகரத் தொடருந்தாக ஆகும்.

மேற்கோள்கள்
-----------

விக்கிமீடியா பொதுவகத்தில்,  
 ***Dubai Metro***   
என்பதின் ஊடகங்கள் உள்ளன. 


1. ↑  "Specifications: Dubai Metro – Most Advanced Urban Rail Systems – Railway Technology". 2011-09-07 அன்று மூலம் பரணிடப்பட்டது. 2010-01-04 அன்று பார்க்கப்பட்டது. 090914 railway-technology.com
**மாதிரி வடிவம் உருவாக்குதல்** (*Mathematical modelling*) என்பது கணிதம் மற்றும் அதன் தொடர்பான பண்புகள், கலப்பெண்ணின் வடிவம் பற்றிய எண்முறையே ஆகும்.

வரையறை
------

செய்முறையை பயன்படுத்தி கணினிமயமான கணிதத்தின் மாதிரி மூலமாக உண்மையான தீர்மானத்தை சந்தேகத்தின் அடிப்படையில் உருவாக்குதலே மாதிரி வடிவம் உருவாக்குதலாகும்.மாதிரி வடிவம் உருவாக்குதலில் கலப்பெண் மூலமாக வரும் பிரச்சனைகளுக்கு தொடர் வரிசையாகவும், பொருள்களை கையாளுவதன் மூலமாகவும் தீர்மானம் எடுக்க வேண்டும்.

மாதிரி வடிவம் உருவாக்குதல் விரிவாக்கத்தை கீழ்க்கண்டவாறு ஷானான் தெரிவித்துள்ளார் :

>  மாதிரி வடிவம் உருவாக்குதல் என்பது ஒரு மாதிரியை உருவாக்கி அதன் மூலம் ஆய்வுகளை மேற்கொண்டு பிரச்சனைக்கு தீர்வு காண்பது ஆகும்
> 
> 
>

மாதிரி வடிவம் உருவாக்குதலின் காரணம்
-----------------------------------

மாதிரி வடிவம் உருவாக்குதல் முறையை பயன்படுத்தி ஆய்வாளர்கள் மாறிகள் மற்றும் மாறிலிகளை பிரச்சனைகளுக்கு ஏற்றவாறு அறிமுகப்படுத்தி தரப்படுத்தப்பட்ட அளவை பயன் தரக்கூடியவாறு கீழ்க்கண்ட பட்டியல் மூலமாக விவரிக்கிறார்;

(1) தக்க கருவிகளை பன்படுத்தி ஒரு ஆய்வின் உண்மை அமைப்பின் பிரச்சனைகளை தீர்க்க

* உடையக்கூடிய
* விலைமதிப்பற்ற
* எதிர்க்கும் தன்மையுடைய
* மாறிகளை கட்டுப்படுத்த முடியாதவாறு அமைய வேண்டும்.
* )தொழில் சார்ந்த பிரச்சனைகளுக்கு கணிதம் மூலமாக தீர்வு காண இம்முறையே பெரிதும் வரவேற்கப்படுகிறது.

மாதிரி வடிவம் உருவாக்குதல் முறையை பயன்படுத்துவதற்கான முக்கிய காரணங்கள் பின்வருமாறு:

* எளிதில் புரிந்துகொள்ளக் கூடியது.
* ஒரு ஊகம் இல்லாமல் ஒரு தீர;மானம் எடுக்கமுடியாது.எனவே இம்முறை பெரிதும் கையாளப்படுகிறது.
* மற்ற அமைப்புகளை விட விலை குறைந்தது.
* கால விரயம் ஆகிறது.

நன்மைகள்
--------

* மிகவும் சிக்கலான அமைப்பை பற்றிப் படிப்பதற்கு மாதிரி வடிவம் உருவாக்குதல் உதவியாக உள்ளது.
* மாதிரி வடிவம் உருவாக்குதலின் உதவியால் முடிவை ஆராய முடிகிறது.
* மாதிரி வடிவம் உருவாக்குதல் முறையானது எளிய முறையில் பகுப்பாய்வு செய்வதற்கு உதவுகிறது.
* இம்முறையானது சிறந்த முறையில் அமைப்பை உருவாக்கவும், வடிவமைக்கவும் முக்கிய பங்கு வகிக்கிறது.

குறைபாடுகள்
-----------

* மாதிரி வடிவம் உருவாக்குதல் தீர்வை மதிப்பீடு செய்வதற்கான வழியை உருவாக்குகிறது. ஆனால் இது தீர்வுக்கான உத்தியை உருவாக்குவதில்லை.
* மாதிரி வடிவம் உருவாக்குதல் நேரத்தை அதிகமாக எடுத்துக்கொள்கிறது.
* மாதிரி வடிவம் உருவாக்குதலின், ஒரு பிரச்சனையை பல முறை சோதனை செய்யும் போது இது பலவிதமான தீர்வைத் தருகிறது. எனவே இதிலிருந்து இம்முறை தெளிவான ஒரே தீர்வைத் தருவதில்லை என அறிய முடிகிறது.
* மாதிரி வடிவம் உருவாக்குதலின், இம்முறை மட்டும் தனித்து பதிலைக் கொடுப்பதில்லை.
* எல்லா சூழ்நிலைகளிலும் இம்முறையைப் பயன்படுத்தி தீர்வைக் காண இயலாது.

நடைமுறைப் பயன்கள்
-----------------

மாதிரி வடிவம் உருவாக்குதல் உண்மையான, பலவேறுபட்ட திறனுடைய கருவியாக உள்ளது. மாதிரி வடிவம் உருவாக்குதல் கல்வி, வணிகம் என்று பல துறைகளிலும் இன்று பெரும் பங்கு வகிக்கிறது. மேலும் இம்முறை பொது நிதி மற்றும் ஆயுள் காப்பீட்டில் வரும் செய்முறை பிரச்சனைகளுக்கு உதவுகிறது. மாதிரி வடிவம் உருவாக்குதல் என்பது கடினமான செயல்முறைகளை எளிதில் செய்து முடிக்கவும், புரிந்து கொள்ளவும், பிழைகளை திருத்திக் கொள்ளவும் உதவுகிறது.
**மல்லிகா யூனிசு** (*Mallika Yunis*) மலையாள மொழியில் நாவல்கள் எழுதிவரும் ஓர் இந்திய எழுத்தாளராவார். 1981 ஆம் ஆண்டு மாமன் மாப்பிள்ளை இலக்கிய விருதை வென்ற 1981 ஆம் ஆண்டு நாவலான உபாசனாவிற்காக இவர் மிகவும் பிரபலமானார். இந்த நாவல் விமர்சன ரீதியாக பாராட்டப்பட்டு என்டே உபாசனா என்ற பெயரில் திரைப்படமாக பிரபல இயக்குனர் பரதனால் எடுக்கப்பட்டது. 2012 ஆம் ஆண்டு வெளியான கற்பூர தீபம் திரைப்படமும் இவரது நாவலை அடிப்படையாகக் கொண்டது. 1998 ஆம் ஆண்டு தயாரிக்கத் தொடங்கிய இப்படம் 14 வருடங்களாக தயாரிப்பிலேயே இருந்தது.

நூற்பட்டியல்
------------

### நாவல்கள்

1. உபாசனா
2. வருசமேகங்களே காத்திருன்னவர்
3. நிழல் சித்திரங்கள்
4. வயல்பூவு
5. அனுபல்லவி
6. நிறபேதங்கள்
7. நினைக்கை மாத்ரம்
8. பூப்பந்தல்
9. பாத்ரசிட்டா
10. சுவப்னங்களைவிட
11. இதனாழியுடெ அவசானம்
12. அகலே நீலகாசம்
13. வாழித்தாரகல்
14. சுவப்னாக்கு சுகமானு
15. இரந்தமாதோரால்
16. சூர்ய கிரீடம்
17. சபார்
18. கற்பூரதீபம்
19. சமர்ப்பணம்

மேற்கோள்கள்
-----------

1. ↑  K K Moidu (27 July 2011). "Master Leaves a Void". *The Gulf Today*.
2. ↑  "'Karpoora Deepam' released after 14 years". Kerala9.com. 17 October 2012. 12 November 2012 அன்று பார்க்கப்பட்டது.
**தமிழிசை மூவர் மணிமண்டபம்,** தமிழ்நாட்டில் மயிலாடுதுறை மாவட்டம் சீர்காழியில் அமைந்துள்ளது. தமிழிசை மூவர்களான முத்துத் தாண்டவர், மாரிமுத்தாப் பிள்ளை, அருணாசலக் கவிராயர் ஆகியோரின் நினைவாக தமிழக அரசு சார்பில் கட்டப்பட்டுள்ள இம்மணிமண்டபம் 2013 ஆம் ஆண்டு பிப்ரவரி 20 தேதியன்று தமிழகத்தின் முதலமைச்சர் ஜெயலலிதாவால் காணொலி மூலமாகத் திறந்து வைக்கப்பட்டது.

இதற்கு முன்பு ஆட்சியிலிருந்த திமுக அரசின் காலத்தில் இம்மணிமண்டபம் அமைக்கும் திட்டம் உருவாக்கப்பட்டு அதற்கான நிதி ஒதுக்கப்பட்டது. இதற்காக சிதம்பரம்- மயிலாடுதுறை முக்கிய சாலையோரம் 19160 சதுர அடி நிலம் கையகப்படுத்தப்பட்டு, 2010 ஆம் ஆண்டு ஆகஸ்டு 2 ஆம் நாள் மணிமண்டபப் பணிகள் தொடங்கப்பட்டன. 2011 ஆம் ஆண்டு டிசம்பர் மாதம் கட்டுமானப் பணிகள் முடிவடைந்தன. எனினும் இதன் திறப்புவிழா 2013 ஆம் ஆண்டுதான் நடைபெற்றுள்ளது. 4772 சதுர அடியில் இந்த மணிமண்டபம் அமைந்துள்ளது. மண்டபத்தின் முகப்பில் தமிழிசை மூவரின் வெண்கலத்தினாலான முழு உருவச்சிலைகள் அமைக்கப்பட்டுள்ளன. ஏழு சுவரங்களின் அடையாளமாக மண்டபத்தின் மையத்தில் ஏழு கலசங்கள் உள்ளன.

ஆதாரங்கள்
---------

* Honble Chief Minister inaugurated the Thamizh Isai Moovar Manimantapam at Sirkazhi through Video Conferencing and launched a website for Tamil Development Department தமிழக அரசு-செய்தி வெளியீடு, பிரவரி 20, 2013
* சீர்காழியில் தமிழிசை மூவர் மணிமண்டபம் திறப்பு, தினமணி, நாள்: பிப்ரவரி 21, 2013
* Memorial for Tamil music triumvirate தி இந்து நாள்: 21-02-2013.
* Thamizh Isai Moovar site inspected பரணிடப்பட்டது 2009-08-04 at the வந்தவழி இயந்திரம் தி இந்து நாள்: 31-7-2009.
* Manimandapam for 'Tamizh Isai Moovar':Works will began at the cost of Rs 1.51 crore
**சாகித்ஜாதா அஜித்சிங் நகர் மாவட்டம்** (Sahibzada Ajit Singh Nagar) (அதிகாரப்பூர்வமாக) (சுருக்கமாக SAS நகர் என்பர்)

வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் மொகாலி ஆகும்.
ஏப்ரல் 2006-இல் ரூப்நகர் மாவட்டம் மற்றும் பட்டியாலா மாவட்டத்தின் சில பகுதிகளைக் கொண்டு புதிதாக துவக்கப்பட்ட இம்மாவட்டத்திற்கு **மொகாலி மாவட்டம்** என முதலில் பெயரிடப்பட்டது. பின்னர் சீக்கிய சமய குரு கோவிந்த் சிங்கின் மூத்த மகன் சாகிப்ஜாதா அஜித்சிங்கின் நினைவாக மொகாலி மாவட்டத்தை சாகிப்சதா அஜித் சிங் நகர் மாவட்டம் பெயர் மாற்றி அமைக்கப்பட்டது.

மாவட்ட அமைவிடம்
---------------

இம்மாவட்டம் பட்டியாலா மாவட்டம், பதேகாட் சாகிப் மாவட்டம்
அரியானா மாநிலத்தின் பஞ்சகுலா மாவட்டம், பஞ்சகுலா மாவட்டம், அம்பாலா மாவட்டம் மற்றும் சண்டிகர், இமாசலப் பிரதேசம் சோலன் மாவட்டம் ஆகியவைகளால் சூழப்பெற்றது.

மாவட்ட நிர்வாகம்
----------------

1,094 சதுர கிலோ மீட்டர் பரப்பளவு கொண்ட இம்மாவட்டம் சாகிப்ஜாத அஜித்சிங் நகர் வட்டம், கரார், தேராபஸ்சி என மூன்று வருவாய் வட்டங்களையும், கரார். மஜ்ஜிரி, தேராபஸ்சி என மூன்று ஊராட்சி ஒன்றியங்களையும் கொண்டுள்ளது.

அரசியல்
-------

இம்மாவட்டம் கரார், எஸ் எ. எஸ். நகர் மற்றும் தேரா பஸ்சி என மூன்று சட்டமன்ற தொகுதிகளைக் கொண்டுள்ளது.

மக்கள் தொகையியல்
----------------

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 994,628 ஆக உள்ளது. கிராமப்புறங்களில் 45.24% மக்களும்; நகரப்புறங்களில் மக்களும் 54.76% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 33.15%% விகிதம் ஆக உயர்ந்துள்ளது. மக்கள் தொகையில் 529,253 ஆண்களும் மற்றும் 465,375 பெண்களும் உள்ளனர். ஆயிரம் ஆண்களுக்கு 879 பெண்கள் என்ற விகிதத்தில் பாலின விகிதம் உள்ளது. 1,094 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 909 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 83.80% ஆகவும், ஆண்களின் படிப்பறிவு 87.89% ஆகவும், பெண்களின் படிப்பறிவு 79.18% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 115,644 ஆக உள்ளது. 

### சமயம்

இம்மாவட்டத்தில் சீக்கிய சமய மக்கள் தொகை 478,908 (48.15 %) ஆகவும், இந்து சமயத்தவரின் மக்கள் தொகை 476,276 (47.88 %) ஆகவும்,  இசுலாமிய சமய மக்கள் தொகை 29,488 (2.96 %) ஆகவும், கிறித்தவ, பௌத்த, சமண சமய மக்கள் தொகை மிகக் குறைவாக உள்ளது.

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.

மேற்கோள்கள்
-----------

1. ↑  **It’s Sahibzada Ajit Singh Nagar, not Ajitgarh: DC**: Retrieved from The Tribune: Nov 28 2014
2. ↑  *SAS Nagar to become a district*: Retrieved from The Tribune: 20060228
3. ↑  "Ab out NIC District Centre S.A.S. NAGAR (MOHALI)". 2012-02-16 அன்று மூலம் பரணிடப்பட்டது. 2016-04-21 அன்று பார்க்கப்பட்டது.
4. ↑  Mohali (Sahibzada Ajit Singh Nagar) District : Census 2011 data
[*தொடர்பிழந்த இணைப்பு*]

| * பா
* உ
* தொ
சாகிப்ஜாதா அஜித்சிங் நகர் மாவட்டம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
| ரூப்நகர் மாவட்டம் | சோலன் மாவட்டம், இமாசலப் பிரதேசம் | பஞ்சகுலா மாவட்டம், அரியானா |
|  |  |  |
| பதேகாட் சாகிப் மாவட்டம் | **சாகிப்ஜாதா அஜித்சிங் நகர் மாவட்டம்** | சண்டிகர் |
|  |  |  |
| பட்டியாலா மாவட்டம் | அம்பாலா மாவட்டம், அரியானா | பஞ்சகுலா மாவட்டம், அரியானா |

 |
சிலம்புகள்
கையில் சிலம்புடன் கண்ணகியின் சிலை**சிலம்பு** என்பது சங்ககால தென்னிந்திய மக்களால் இரண்டு கால்களிலும் அணியப்பட்ட அணிகலனாகும். கண்ணகியின் கால்களில் அணிந்திருந்த சிலம்பைக் கொண்டே, இளங்கோவடிகள் சிலப்பதிகாரம் என்ற பெருங் காப்பியத்தை இயற்றினார். இந்நூல் தமிழ்த் தாயின் கால்களில் அணிந்திருந்த சிலம்பைக் குறிப்பதாகவும் கூறக்காணலாம்.

சிலம்பு மற்றும் கொலுசு அணிந்திருக்கும் தமிழ் நாட்டுப் பெண்ணின் பாதம்
சங்ககாலத்தில் ஆண், பெண் என்று இருபாலரும் இதை அணிந்தனர். இதற்கு அக்கால இலக்கியங்களே சான்றாகும். பெரும்பாலும் தங்கத்தால் செய்யப்பட்ட இவ்வணிகலன் வட்டமான வடிவத்தில் குழல் போன்று இருக்கும். இதன் உட்புறம் விலையுயர்ந்த மணிகளால் நிரப்பப்பட்டிருக்கும். இதன் பொருட்டு இவ்வணிகலன், நடக்கும்பொழுது ஒருவித இனிய ஓலியை எழுப்பும். நாட்டியப் பெண்களால் அணியப்படும் சிலம்பானது ஆடும்பொழுது தாளத்திற்கேற்ப ஒலியெழுப்பவல்லது.

சமயத்தில் சிலம்பு
-----------------

அம்பலத்தில் ஆடுகின்ற நடராசப் பெருமானும் தன் கால்களில் சிலம்போடு இருப்பது இவ்வணிகலனிற்கு மேலும் பெருமை சேர்க்கின்றது. 'நிரைகழல் அரவம்' எனத்தொடங்கும் தேவாரப்பதிகத்தில் கழல் என்பது ஆண்கள் அணியும் சிலம்பு வகையினையும், சிலம்பு என்பது பொதுவாக பெண்களாலேயே அணியப்படும் அணிகலன் வகையினையும் குறித்து நிற்கிறது.

இவற்றையும் காணவும்
------------------

* சைவத் திருமுறைகளில் குறிப்பிடப்படும் இசைக்கருவிகள்
**துன்ப அலைகள்** வடமொழியில் **துக்கத்திரயங்கள்** எனப்படும். மக்களின் துன்ப அலைகளை மூன்று கோணங்களில் பார்ப்பது வழக்கம் என்பதை மறைஞான தேசிகர் சிவதருமோத்தர உரை என்னும் நூலில் மூன்று மேற்கோள் பாடல்களால் சுட்டுகிறார். 

பிறவி, சூழல், உயிரினம் என்னும் மும்முனைத் தாக்கங்கள் அவை. இவற்றை முறையே ஆதி-தைவிகம், ஆதி-பவுதிகம், ஆதியாத்மிகம் என்று வடநூலார் குறிப்பிடுகின்றனர். இவை எவை என்பதை விளக்கும் பாடல்கள்: 

1 பிறவியில் வரும் ஆதி-தைவிகம்

கருவில் துயர் செனிக்குங்காலை துயர் மெய்
திரை நரை மூப்பில் திளைத்துச் செத்து – நரகத்தின்
ஆழும் துயர் புவியை ஆள் இன்பு ஆதி எலாம்
ஊழ் உதவு தைவிகம் என்று ஓர்.
2 சூழலால் வரும் ஆதி-பவுதிகம்

பனியால் இடியால் படர் வாடையினால்
துனி தென்றலினாம் சுகமும் – தனை அணைய
நீரின் ஆம் இன்பு இன்னலும் நெருப்பின் ஆம் துயரின்
போரில் பவுதிகம் ஆகும்.
3 உயிரினங்களால் வரும் ஆதியாத்மியம்

தன்னால் பிறரால் தனக்கு வரும் தீங்கு நலம்
இன்னா விலங்கு அரவம் தேள் எறும்பு – செல் முதல் நீர்
அட்டை அலவன் முதலை மீன் அரவம் ஆதியின் ஆம்
கட்டம் இங்கு ஆத்மிகமே காண்

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005

அடிக்குறிப்பு
-------------

1. ↑  வெண்பா யாப்பில் உள்ள இந்தப் பாடல்கள் பொருள் விளங்குமாறு சொற்பிரிப்பு செய்யப்பட்டுள்ளன.
| தமிழர் |
| --- |
|  |
| தமிழர் வரலாறு
* தமிழக வரலாறு
* இலங்கையின் வரலாறு
* பண்டைய தமிழ் வரலாற்று மூலங்கள்
* சங்க காலம்
* தமிழகம்
	+ விவசாயம்
	+ பொருளியல்
	+ கல்வி
* தமிழ் அரசுகள்
* தமிழியலாக்கம்
 |
| தமிழர் பண்பாடு
* மொழி
* இலக்கியம்
* நீதி
* எழுத்து
* எண்கள்
* மருத்துவம்
* தமிழிசை
* கட்டிடக்கலை
* சமையல்
* மாதங்கள்
* திரைப்படத்துறை
 |
| தமிழர்
* இலங்கைத் தமிழர்
* புலம்பெயர் தமிழர்
* புலம்பெயர் ஈழத்தமிழர்
 |
| சமயம்
* பண்டைத் தமிழகத்தின் சமயம்
* தமிழ்நாட்டில் இந்து சமயம்
* இலங்கையில் இந்து சமயம்
* தமிழர் இடையே பௌத்தம்
* தமிழ்ச் சைனர்
* தமிழ் முசுலிம்கள்
* தமிழ்நாட்டில் கிறித்தவம்
 |
| அரசியல்
* தமிழ்நாடு அரசியல்
* திராவிடத் தேசியம்
* தமிழ்த் தேசியம்
* இலங்கைத் தமிழ்த் தேசியம்
 |
| * பா
* உ
* தொ
 |

**தமிழியலாக்கம்** (*Tamilization*) என்பது இந்தியாவின் தென்பகுதியும் இலங்கையின் வடகிழக்குப் பகுதிகளையும் புர்வீகமாகக் கொண்ட தமிழர் தங்கள் கலாச்சாரத்தை விரிபுபடுத்துதலைக் குறிக்கும்.

சங்க காலம் தரும் மூலங்களின் அடிப்படையில், தமிழரின் பாரம்பரிய தாயகப்பகுதிகளாக தற்போதுள்ள மாநிலங்களான தமிழ்நாடு, கேரளம், புதுச்சேரி, இலட்சத்தீவுகள், தென் கருநாடகம், ஆந்திரப் பிரதேசம் ஆகிய பகுதிகள் இருந்துள்ளன. அத்துடன் இலங்கை (இலங்கைத் தமிழர்), மாலைத்தீவுகள் (Giravarus) ஆகிய இடங்களிலும் பண்டைய தமிழர் குடியேற்றங்கள் காணப்பட்டன. ஆயினும், பொ.ஊ. 2 ஆம் நூற்றாண்டு முதல் பொ.ஊ. 14 ஆம் நூற்றாண்டு வரையிலான காலப்பகுதிகளில் தமிழர் வர்த்தக குடியிருப்புக்கள் தென்மேற்கு ஆசியாவின் பல இடங்களிலும், தென்கிழக்காசியா, எகிப்து ஆகிய பகுதிகளிலும் இந்திய உபகண்டத்திற்கு வெளியே உருவாக்கப்பட்டன.

பிரித்தானிய ஆட்சிக்காலத்தில் சென்னை மாகாணம் பகுதியில் இருந்து அதிக எண்ணிக்கையான தமிழர் மலேசியா, சிங்கப்பூர், மொரிசியசு, சீசெல்சு, தென்னாப்பிரிக்கா, மத்திய இலங்கை, ரியூனியன், டிரினிடாட் மற்றும் டொபாகோ, பிஜி, கயானா ஆகிய இடங்களுக்கு வேலை செய்வதற்காக கொண்டு செல்லப்பட்டனர். அதிகளவான வாணிப வகுப்புத் தமிழர் மியான்மர், இலங்கை, தென்கிழக்காசியா, பாரசீக வளைகுடா நாடுகளில் காணப்படுகின்றன.

இவற்றையும் பார்க்க
------------------

* தமிழை ஆட்சிமொழியாகக் கொண்ட நாடுகளின் பட்டியல்

உசாத்துணை
---------

1. ↑  "Dharna against 'Tamilisation'of KGF – Deccan Herald". cscsarchive.org. Tamilisation of bangalore
[*தொடர்பிழந்த இணைப்பு*]
2. ↑  "Sri Lanka: Sinhalisation of the North and Tamilisation of the South : paths2people". Paths2People. 2015-02-01 அன்று மூலம் பரணிடப்பட்டது. 2016-11-24 அன்று பார்க்கப்பட்டது. Tamilisation of southern sri lanka

வெளி இணைப்புகள்
---------------

* TamilNet.com
**சாகியா (Chakia )** என்பது இந்தியாவின் பீகாரின் கிழக்கு சம்பாரண் மாவட்டத்திலுள்ள ஒரு முக்கியமான மற்றும் வணிக நகரமாகும். மேலும் இது நகர் ஊராட்சியாகவும் இருக்கிறது. பிரிட்டிசு ஆட்சியின் போது, சம்பாரண் சர்க்கரை ஆலை 1905 இல் இங்கு நிறுவப்பட்டது. கரும்பு ஆலை 1995 முதல் செயலிழந்துள்ளது. அருகிலுள்ள கிராமங்களுக்கான பல நுழைவாயில்களில் சாகியாவும் ஒன்றாகும். துணிமணிகள் மற்றும் உணவு தானியங்கள் கிராமங்களுக்கு சாகியாவிலிருந்து வர்த்தகம் செய்யப்படுகின்றன. சாகியா இப்போது வேகமாக வளர்ந்து வரும் நகரம் ஆகும்.

நதி
---

இந்த நகரத்தில் புர்கி கண்டகி என்ற ஒரு நதி உள்ளது. இது கண்டகி ஆற்றின் ஒரு கிளையாறாகும்..

புள்ளிவிவரங்கள்
---------------

2011 மக்கள் தொகைக் கணக்கெடுப்பின்படி, சாகியாவில் 20,686 மக்கள் தொகையாக இருந்தது. ஆண்கள் 53% மற்றும் பெண்கள் 47% ஆகும். சாகியாவின் சராசரி கல்வியறிவு விகிதம் 51% ஆகும். இது தேசிய சராசரியான 59.5% ஐ விடக் குறைவு; ஆண் கல்வியறிவு 60% மற்றும் பெண் கல்வியறிவு 40%. மக்கள் தொகையில் 20% 6 வயதுக்குட்பட்டவர்கள்.

புத்தமதச் சுற்றுலா
------------------

பாட்னாவிலிருந்து 110 கி.மீ தூரத்தில் கிழக்கு சம்பாரண் மாவட்டத்தில் 104 அடி உயரம் (32 மீ) கொண்ட கேசரியா என்ற தாது கோபுரம் உள்ளது.

குறிப்புகள்
-----------

1. ↑  "Census of India 2011: Data from the 2011 Census, including cities, villages and towns (Provisional)". 2004-06-16 அன்று மூலம் பரணிடப்பட்டது.

வெளி இணைப்புகள்
---------------

* Chakia Town Website
* District Administration Website
* Kesaria Stupa
* Facebook Page
**ஆர்க்வியூ** (ஆங்கிலம்: *ArcView*) சூழலை ஆய்வு செய்யும் அமெரிக்க நிறுவனத்தின் ஓர் புவியியல் தகவற் தொழில் நுட்ப மென்பொருளாகும். இதன் முழுப் பெயரானது ஆர்க்வியூ ஜிஐஎஸ் (*ArcView GIS*). பெரும்பாலானவர்களால் ஆர்க்ஜிஐஎஸ் (*ArcGIS*) மென்பொருளால் மாற்றீடு செய்ததாகக் கருதினாலும் இன்றளவும் இம்மென்பொருள் இதை ஆக்கிய நிறுவனத்தால் தொழில் நுட்ப வசதிகள் அளிக்கப் பட்டே வருகின்றது.

சரித்திரமும் மென்பொருள் விபரமும்
--------------------------------

சூழலை ஆய்வு செய்யும் அமெரிக்க நிறுவனத்தின் ஏனைய மென்பொருடகளினால் உருவாக்கப் பட்டதைப் பார்ப்பதற்கோ இம்மென்பொருளானது ஆரம்பத்தில் உருவாக்கப் பட்டது. காலப் போக்கில் பல்வேறு வசதிகள் உட்புகுத்தப் பட்டு ஓர் முழுமையான ஓர் புவியியல் தகவற் தொழில் நுட்ப மென்பொருளாக உருவெடுத்தது. இதன் எளிமையான இடைமுகமத்தால் பலம் வாய்ந்த இன்றைய ஆர்க் இன்போ வைவிட பலராலும் விரும்பப்படுகின்றது.

ஆர்க்வியூ 3.x
-------------

**ஆர்க்வியூ 3.3** இன்றும் கிடைக்கின்றது. பல பயனர்கள் இன்றும் பழைய ஆர்க் ஜிஐஎஸ் மென்பொருளைப் பாவித்து வருகின்றனர். இதன் 3.3 பதிப்பானது மே, 2002 வெளிவந்தது. இது விண்டோஸ் மற்றும் யுனிக்ஸ் இயங்கு தளங்களை ஆதரிக்கின்றது. **ஆர்க்வியூ 3.3** விண்டோஸ் XP இயங்குதளத்தை ஆதரித்தாலும் அது சரியாக இயங்குவதற்கு சிறு மென்பொருட் திருத்தம் ஒன்றைப் பிரயோகிக்க வேண்டும்

ஆர்க்வியூ 8.x மற்றும் 9.x
-------------------------

இதிலுள்ள **ஆர்க்வியூவானது** ஆர்க்ஜிஐஎஸ் இன் ஓர் அங்கமாகும். இவ்வங்கத்துள் ஆர்க்வியூவே மிகக் குறைந்த மென்பொருள் அனுமதி தேவைப்படுகின்றது புவியியல் தகவற் தொழில் நுட்பத்தில் இடைநிலையில் ஆர்க் எடிற்ரர் மற்றும் இதன் உயர்நிலையில் ஆர்க் இன்போ மென்பொருளானது உள்ளது,.

வெளியிணைப்புக்கள்
-----------------

* ஆர்க்வியூ 3.3 அடிப்படைப் பயிற்சிகள் பரணிடப்பட்டது 2008-02-19 at the வந்தவழி இயந்திரம் on Pennsylvania Spatial Data Access
* ஆர்க்வியூ ஜிஐஎஸ் பக்கம்
**மண்டைதீவு படைத்தளத் தாக்குதல்** என்பது 1995 ஜூன் 28 அன்று அதிகாலையில் விடுதலைப் புலிகளால் மண்டைதீவு இராணுவ முகாம் தாக்கி அழிக்கப்பட்ட நிகழ்வைக் குறிக்கும்.

சந்திரிகா அரசாங்கத்துடன் பேச்சுக்கள் முறிந்து மூன்றாம்கட்ட ஈழப்போர் தொடங்கி இருமாதங்களே ஆகியிருந்தன. யாழ் குடாநாடு மீது மிகப்பெரும் படையெடுப்பொன்றை நிகழ்த்த இலங்கை அரசு திட்டமிட்டிருந்தது. இந்நிலையில்தான் மண்டைதீவுக் கூட்டுப்படைத்தளம் மீது தாக்குதல் நடத்த புலிகள் தீர்மானித்தனர்.

அதிகாலை நடத்தப்பட்ட இத்தாக்குதலில் இராணுவத்தினர் நிலைகுலைந்தனர். கூட்டுப்படைத்தளத்தை முற்றாகக் கட்டுப்பாட்டுள் கொண்டுவந்த புலிகள், கைப்பற்றிய ஆயுத தளபாடங்களுடன் அதிகாலையில் தளத்தைவிட்டுப் பின்வாங்கினர்.

இவ்வதிரடித்தாக்குதலில் பெருந்தொகையான ஆயுத தளபாடங்கள் கைப்பற்றப்பட்டன. குடாநாடு மீதான ஆக்கிரமிப்புக்காக வைக்கப்பட்டிருந்த நடுத்தர ஆயுதக் களஞ்சியமொன்று புலிகளால் கைப்பற்றப்பட்டிருந்தது.

இத்தாக்குதலில் 125 இற்கும் அதிகமான படையினர் கொல்லப்பட்டிருந்தனர். அதேநேரம் புலிகள் தரப்பில் லெப். கேணல் சூட்டி உட்பட பத்துப் போராளிகள் மரணமடைந்தனர்.

இவற்றையும் பார்க்கவும்
----------------------

* இலங்கை இனப்பிரச்சினைக் காலக்கோடு

வெளி இணைப்புகள்
---------------

* மண்டைதீவு படைத்தளத் தாக்குதல் நினைவுநாள் (வன்னியனின் பதிவு)
**செசுபுரோனைட்டு** (*Cesbronite*) என்பது Cu3Te6+O4(OH)4 (IMA 17-C) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். தாமிர-தெலூரியம் ஆக்சி உப்பு என்று இது வகைப்படுத்தப்படுகிறது. பச்சை நிறத்தில் காணப்படும் செசுபுரோனைட்டு கனிமத்தின் படிகங்கள் செஞ்சாய்சதுர இரட்டைக்கூர்நுனி வடிவத்தில் படிகமாகியுள்ளன. செசுபுரோனைட்டு கனிமத்தின் மோவின் அளவுகோல் கடினத்தன்மை மதிப்பு 3 என மதிப்பிடப்பட்டுள்ளது. 1938 ஆம் ஆண்டில் பிறந்த பிரெஞ்சு கனிமவியலாளரான பேபியன் செசுபுரோன் நினைவாக கனிமத்திற்கு இப் பெயரிடப்பட்டது .

தோற்றம்
-------

மெக்சிகோ நாட்டின் சொனோரா மாகாணத்திலுள்ள பாம்போலிட்டா சுரங்கத்தில் முதன்முதலில் செசுபுரோனைட்டு கண்டறியப்பட்டது. அமெரிக்காவின் கோச்சைசு மாகாண டாம்சுடோன் மாவட்டம், அரிசோனா, கிழக்கு டிண்டிக் மலைகள், யுவாப் மாகாணம், யூட்டா போன்ற பிற பகுதிகளிலும் செசுபுரோனைட்டு கிடைக்கிறது. பெரும்பாலும் எலக்ட்ரம் எனப்படும் தங்கத்தின் கலப்புலோகம், டெய்னியைட்டு, காரல்பிரைசைட்டு, சோகோம்கேட்லைட்டு, உடாகைட்டு, லெய்சிங்கைட்டு, யென்செனைட்டு, ஏமடைட்டு போன்ற கனிமங்களும் சேர்ந்து இயற்கையில் செசுபுரோனைட்டு காணப்படுகிறது

மேற்கோள்கள்
-----------

1. ↑  Mineralienatlas
2. ↑  Webmineral entry
3. ↑  Williams, Sidney A. (1974). "Cesbronite, a new copper tellurite from Moctezuma, Sonora". *Mineralogical Magazine* **39**.. பார்த்த நாள்: 2016-09-20.
4. ↑  Mindat.org Cesbronite
5. ↑  "Handbook of mineralogy" (PDF). 2016-09-20 அன்று பார்க்கப்பட்டது.
**திம்மகுடி காசிவிஸ்வநாத சுவாமி கோயில்** தமிழ்நாட்டில் தஞ்சாவூர் மாவட்டம், திம்மகுடி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் காசிவிஸ்வநாதர், காசிவிசாலாட்சி சன்னதிகளும், விநாயகர். முருகன். நாகர். நந்தி. தெட்சிணாமூர்த்தி. லிங்கோத்பவர். சண்டிகேசுவரர். நவகிரகம். துர்க்கை. ஐய்யனார். பூர்ணபுஉஷ்கலா. வெளிநந்தி. செல்லியம்மன். மகாலிங்கம். உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. மாசி மாதம் சிவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
வினைல் பலபடியாலான பொருள், பல வண்ணங்களில் கிடைக்கிறது
**வைனைல் பலபடிகள்** (*Vinyl polymers*, **வைனைல் பாலிமர்கள்**) என்பவை பல வினைல் ஒருமம்கள் இணைந்து உருவாகும் பலபடி சேர்மமாகும். விரிவுபட்ட ஆல்க்கேன் சங்கிலியே இவற்றுக்கு பிரதானமாகும். இவ்வினையில் ஒரு (C=C) ஆல்க்கீன் தொகுதி (..-C-C-C-C-..) தொகுதியாக பலபடியாகிறது. பொதுப் பயன்பாட்டில் வைனைல் என்ற சொல்லாட்சி பாலி வினைல் குளோரைடைக் குறிப்பதாகும். வைனைல் பலபடிகள் பொதுவாக காணப்படும் நெகிழி வகையாகும்: 

* எளிய ஆல்க்கீன் பலபடிகள்: எத்திலீன் பாலிஎத்திலீனாதல், புரோப்பிலீன் பாலிபுரொப்பலீனாதல் மற்றும் பியூட்டா டையீன், பாலிபியூட்டாடையீனாதல் போன்ற வினைகள் இதற்கு எடுத்துக்காட்டுகளாகும்.

* வைனைல் பென்சீன் அல்லது "ஸ்டைரீன்" இணைந்து பாலிஸ்டைரீன் உருவாதல்.

* வைனைல் குளோரைடு ஒருமம் (CH2=CHCl) பல்லுறுப்பாக்கல் வினை மூலமாக பாலிவைனைல் குளோரைடு ஆக மாறுதல்.

* வைனைல் அசிட்டேட் ஒருமம் பல்லுறுப்பாக்கல் வினை மூலமாக பாலி வைனைல் அசிட்டேட் ஆக மாறுதல். இது ஒரு பசையாக உபயோகமாகிறது.

* பாலிவைனைல் அசிட்டேட்டை நீராற்பகுத்து பாலிவினில் ஆல்ககால் தயாரித்தலும் இவ்வகை வினையேயாகும். (இது வைனைல் ஆல்ககால் அல்லது எத்தனால் ஒருமத்தின் பல்லுறுப்பாக்கல் வினை இல்லை, இது அசிட்டால்டிகைடின் விரும்பத்தகாத கீட்டோ ஈனால் இயங்கு சம்நிலை மாற்றியன் ஆகும்)

* அக்ரைலோநைட்ரைலில் இருந்து பாலி அக்ரைலோநைட்ரைல் தயாரித்தல்

Vinyl polymers
1,2 இல் பிரதியிடப்பட்ட மற்ற வினைல் ஒருமம்கள் பலபடியாக்க வடிவங்களைக் கொண்டிருந்தாலும் இடத்தடங்கல் காரணமாக அவற்றால் பொதுவாக பலபடியாக இயல்வதில்லை. ஆனால் விதிவிலக்காக ஒருமம் பியூமரோ நைட்ரைல் மட்டும் வழக்கத்திற்கு மாறான வினைவழி முறையில் பலபடியாக மாறுவது கண்டறியப்பட்டுள்ளது.

Vinyl polymers
வினைவேக மாற்றிகளின் வலிமையால் வினைல் பலபடிகள் உற்பத்தி செய்யப்படுகின்றன. தைட்டானியம் மையப்படுத்திய சீக்லர்-நட்டா வினையூக்கி முக்கிய நவீனகால வணிக ஊக்கியாக இருக்கிறது. 

ஒரு வெற்றிட அறையில் 173 பாகை செல்சியசு வெப்பநிலையில் டாண்ட்டலம் தளப்பொருளின் மீது மிக மெல்லிய படலமாக ஒருமம் எடுத்துக் கொள்ளப்பட்டு பின்னர் ஒளியால் பலபடியாக்கப்படுகிறது. கதிர்வீச்சின் குறைவான ஊடுறுவல் காரணமாக பலபடியாக்கல் வீதம் 10000 அளவுள்ள மிக மெல்லிய நுண்ணளவு தடிமன் கொண்ட பலபடி படலங்கள் பெறப்படுகின்றன. இங்கு பலபடியாக்கல் வினை நிகழ்வதற்குரிய காரணம் யாதெனில் படலத்தில் உள்ள ஒரும மூலக்கூறுகள் முற்றிலும் ஒழுங்கற்று இருக்கின்றன. அதனால் படிகமுகமல்லாத இரண்டு ஒருமம்கள் வினைபுரிவதற்கான வாய்ப்பு எப்போதும் இருக்கிறது.

மேற்கோள்கள்
-----------

1. ↑  Polymerization of "Unpolymerizable" Molecules through Topological Control Seth Washburn, Jochen Lauterbach, and Christopher M. Snively Macromolecules; **2006**; 39(24) pp 8210 - 8212; (Communication to the Editor) எஆசு:10.1021/ma061724j 10.1021/ma061724j
**திம்மாபுரம் அரசு தோட்டக்கலை பண்ணை** என்பது தமிழ்நாட்டின், கிருஷ்ணகிரி மாவட்டம் திம்மாபுரம் என்ற ஊரில் செயல்படும் ஒரு அரசு தோட்டக்கலை பண்ணை ஆகும்.

இந்தப் பண்ணையானது கிருஷ்ணகிரியில் இருந்து எட்டு கிலோமீட்டர் தொலைவில் அமைந்துள்ள திம்மாபுரம் என்னும் சிறிய கிராமத்தில் தேசிய நெடுஞ்சாலையோரம் அமைந்துள்ளது. இந்தப் பண்ணை 1952 ஆம் ஆண்டு அமைக்கப்பட்டது. இது 9.69 எக்டர் பரப்பளவில் அமைந்துள்ள இப்பண்ணையில், செடி வளர்க்கும் பணியில், 39 பணியாளர்கள் ஈடுபட்டுள்ளனர்.

இப்பண்ணையில், உயர்ரக மா ஒட்டு செடிகளான ஜகாங்கீர், ஹீமாயுதின், இமாம்பசந்த், சேலம் பெங்களூரா, பஞ்சவர்ணம், செருகு போன்றவை தனித்தனியாக வைக்கப்பட்டு, ஒட்டு வைக்கப்படுகிறது. மேலும் இங்கு புளி, நெல்லி, மாதுளை, பலா மற்றும் வீட்டு தோட்டங்களுக்கு தேவையான கருவேப்பிலை, முருங்கை மற்றும் குரோட்டன்ஸ் எனப்படும் அலங்கார செடிகள் உற்பத்தி செய்யப்பட்டு விற்பனை செய்யப்படுகின்றன. இங்கு உற்பத்தி செய்யப்படும் செடிகள், தனியார் நர்சரி கார்டனில் உற்பத்தி செய்யப்படும் செடிகளை காட்டிலும் தரம் வாய்ந்ததாகவும், விலை குறைவாகவும் உள்ளதால் தமிழகத்தில் கோவை, சேலம், தர்மபுரி, வேலூர், திருச்சி, நாமக்கல், கரூர் போன்ற மாவட்டங்களை சேர்ந்த விவசாயிகள், இங்கு வந்து செடிகளை வாங்கி செல்கின்றனர். ஆண்டுதோறும், 35 ஆயிரம் உயர்ரக ஒட்டு மா செடிகளும், 6,500 புளியஞ்செடிகளும், 3,500 சப்போட்டா செடிகளும், 3,000 கொய்யா செடிகளும் உற்பத்தி செய்யப்பட்டு விற்பனை செய்யப்படுகிறது. உரிகம் ரக புளியஞ் செடிகள் கடல் ஓரம் உள்ள நிலத்தை தவிர, மற்ற அனைத்து வகை நிலங்களிலும் செழித்து வளர்ந்து அதிக லாபம் தரும் என்பதால், அதிகம் விற்பனை செய்யப்படுகிறது.

மேற்கோள்கள்
-----------

1. ↑  அசராங்கப் பழத்தோட்டம், திம்மாபுரம் (1961). *சேலம் மாவட்டம்*. சென்னை: பாரி நிலையம். பக். 38.
2. ↑  "அரசு பண்ணையில் ரூ. 32 லட்சத்தில் செடிகள் விற்பனைக்கு இலக்கு". *செய்தி*. தினமலர். 9 ஆகத்து 2014. 28 செப்டம்பர் 2017 அன்று பார்க்கப்பட்டது.
**பாவலர் சரித்திர தீபகம்** என்பது தமிழ் மொழியில் எழுதப்பட்ட தமிழ்ப் புலவர் வரலாற்றுத் தொகுப்பு நூல் ஆகும். The Galaxy of Tamil Poets என்ற ஆங்கிலத் துணைத்தலைப்பு ஒன்றும் இதற்குக் கொடுக்கப்பட்டுள்ளது. 1859 ல் சைமன் காசிச்செட்டி என்பரால் எழுதி வெளியிடப்பட்ட தமிழ் புளூட்டாக் என்னும் நூலினைத் தழுவி எழுதப்பட்டதே இந்த நூல். தமிழ் மொழியில் வெளிவந்த முதலாவது தமிழ்ப் புலவர் வரலாற்று நூல் இதுவே. இது யாழ்ப்பாணம், மானிப்பாயிலிருந்த "ஸ்ட்ரோங் அண்ட் அஷ்பரி" (*Strong and Ashbury Printers*) அச்சியந்திரசாலையில் அச்சிடப்பட்டு 1886 ஆம் ஆண்டில் வெளிவந்தது.

பின்னணி
-------

இந் நூலின் ஆசிரியர் இலங்கை, யாழ்ப்பாணம், நவாலி என்னும் ஊரைச் சேர்ந்த ஆணல்ட் சதாசிவம்பிள்ளை (ஜே. ஆர். ஆர்னோல்ட்) என்பவராவார். இவர் அக்காலத்தில் யாழ்ப்பாணத்திலிருந்து வெளிவந்த உதயதாரகை என்னும் பத்திரிகையின் ஆசிரியரும், வட்டுக்கோட்டை, வட்டுக்கோட்டை யாழ்ப்பாணக் கல்லூரியின் தமிழ் ஆசிரியருமாவார். சைமன் காசிச்செட்டியின் தமிழ் புளூட்டாக் நூலைத் தமிழில் மொழிபெயர்ப்புச் செய்ய ஆரம்பித்த சதாசிவம்பிள்ளை அதைப் புதிய தகவல்களுடன் விரிவு படுத்தினார்.

உள்ளடக்கம்
----------

தமிழ் புளூட்டாக் நூலில் குறிப்பிடப்பட்ட 202 புலவர்களில் 201 புலவர்கள் பாவலர் சரித்திர தீபகத்திலும் இடம் பெறுகின்றனர். இவர்களைவிட மேலதிகமாக 209 புலவர்களைச் சேர்த்து 410 புலவர்கள் பற்றிய தகவல்கள் தரும் நூலாகப் பாவலர் சரித்திர தீபகம் ஆக்கப்பட்டுள்ளது. காசிச் செட்டியவர்களின் நூலில் 202 புலவர்களில் 13 பேர் மட்டுமே இலங்கையைச் சேர்ந்தவர்கள். சதாசிவம்பிள்ளை அவர்கள் மேலும் 69 இலங்கைப் புலவர்களைச் சேர்த்து ஈழத்துப் புலவர்களின் எண்ணிக்கையை 82 ஆக உயர்த்தினார்.

இரண்டாவது பதிப்பு
-----------------

ஆணல்ட் சதாசிவம்பிள்ளையின் பாவலர் சரித்திர தீபகத்தினை பேராசிரியர் பொ. பூலோகசிங்கம் ஆராய்ச்சிக் குறிப்புகளுடன் தொகுத்த முதலிரு பாகங்களும் 1975 இலும் 1979 இலும் கொழும்பு தமிழ்ச்சங்க வெளியீடாக வெளிவந்தன.

இவற்றையும் பார்க்கவும்
----------------------

* சைமன் காசிச்செட்டி
* தமிழ் புளூட்டாக்

வெளி இணைப்புகள்
---------------

* இந்த வாரம் கலாரசிகன், முனை​வர். நீ.வ.கருப்புசாமி, தினமணி, டிசம்பர் 6, 2009
**மூன்றாம் கேரள வர்மன்** (Kerala Varma III) (இறப்பு: 1828 ஆகத்து) விருளம் தம்புரான் எனப் பிரபலமாக அழைக்கப்படும் இவர், 1809 முதல் 1828 வரை கொச்சி இராச்சியத்தை ஆண்ட ஒரு இந்திய மன்னனாவார்.. 1809 மே 6 ஆம் தேதி இவரது ஆட்சியில் பிரிட்டிசாரின் ஆதிக்கம் உறுதி செய்யப்பட்டது.

ஆட்சி
-----

இவர், தனது சகோதரர் பத்தாம் இராம வர்மா 1809 சனவரியில் இறந்தவுடன் அரியணையில் ஏறினார். இவர் பதவிக்கு வந்த நான்கு மாதங்களுக்குப் பிறகு, கொச்சி மீதான பிரிட்டிசு பாதுகாவலர் உறுதிசெய்யப்பட்டு, இந்த இராச்சியம் பிரிட்டிசு இந்தியாவின் ஒரு சுதேச அரசாக சேர்க்கப்பட்டது.

இவரது ஆட்சியின் ஆரம்ப பகுதி பிரிட்டிசு தலையீட்டிற்கு எதிராக கொச்சி மன்னனிடம் பிரதம அமைச்சராக இருந்த பாளையத்து அச்சன் கோவிந்தன் மேனனின் கிளர்ச்சியைக் கண்டது. கோவிந்தன் மேனன் இறுதியில் கைது செய்யப்பட்டு பின்னர் சென்னைக்கும் பின்னர், மும்பைக்கும் நாடு கடத்தப்பட்டார். அவர் 1832 இல் சிறைப்பிடிக்கப்பட்டார். கோவிந்தன் மேனனுக்கு பதிலாக திவானாக குஞ்ஞிகிருஷ்ணன் மேனன் (1809–12) நியமிக்கப்பட்டார். அவருக்குப் பின் ஜான் முன்ரோ (1812–15) மற்றும் சேசகிரி ராவ் (1815–30) ஆகியோர் அப்பதவிக்கு வந்தனர். மேலஞ்சேரி, திருப்பூணித்துறை, ஆலப்புழா ஆகிய பகுதிகளில் கிளர்ச்சிகளைத் தடுக்க பிரிட்டிசு துருப்புக்கள் காவலில் வைக்கப்பட்டன. படைகள் 1809 அக்டோபர் வரை இருந்தன. 1814 ஆம் ஆண்டு ஏற்பட்ட ஒரு ஒப்பந்தந்தம் மூலம் கொச்சி நகரம் ஆங்கிலேயர்களிடம் ஒப்படைக்கப்பட்டது. கொச்சியில் ஒரு மாவட்ட நீதிமன்றம் 1812 முதல் 1817 வரை செயல்பட்டது.

கேரள வர்மாவுக்கு தத்துவத்தில் ஆழ்ந்த ஆர்வம் இருந்தது. ஆகத்து 1828 இல் இவர் இறந்தார். இவருக்குப் பின்னர் இவரது மருமகன் பதினோறாம் இராமவர்மா ஆட்சிக்கு வந்தார்.

குறிப்புகள்
-----------

1. ↑  "List of rulers of Kochin". worldstatesmen.org.
**பாவெல் நவகீதன்** (pavel navageethan, ஜனவரி:17. 1984) என்பவர் இந்திய தமிழ்த் திரைப்பட நடிகர், இயக்குநர் ஆவார்.

வாழ்கை
------

பாவெல் நவகீதன் இந்தியாவின், தமிழ்நாட்டின், செங்கல்பட்டைச் சேர்ந்தவர். இவர் சென்னை, இலயோலாக் கல்லூரியில் சமூகவியல் படித்தவர். அங்கே படிக்கும்போது இவர் எடுத்த குறும்படமானது கல்லூரிகளுக்கு இடையிலான போட்டியில் பரிசை பெற்றது. இதனையடுத்து பல குறும்படங்களை தன்னார்வ தொண்டு நிறுவனத்துக்காக இயக்கினார். இதன் பிறகு திரைப்படத் துறையில் நுழைந்த இவர் மெட்ராஸ் திரைப்படத்தில் ஒரு சிறு பாத்திரத்தில் தோன்றினார். இதன்பிறகு குற்றம் கடிதல் திரைப்படத்தில் ஆட்டோ தோழர் உதயனாகவும், வட சென்னை திரைப்படத்திலும் குறிப்பிடத்தக்க பாத்திரத்திலும் நடித்தார். இந்திலையில் வி 1 என்ற திரைப்டத்தை எழுதி இயக்கியுள்ளார்.

மேற்கோள்கள்
-----------

1. ↑  ""V1" படம் மூலம் இயக்குனர் அவதாரம் எடுக்கும் பாவெல் நவகீதன்". *செய்தி*. cinemapluz.com. 16 சூலை 2019 அன்று பார்க்கப்பட்டது.
2. ↑  ஆர். சி. ஜெயந்தன் (12 சூலை 2019). "ஒரு வீடு ஒரு கொலை ஒரு அதிகாரி". *செவ்வி*. இந்து தமிழ். 16 சூலை 2019 அன்று பார்க்கப்பட்டது.
பேட்ரிக் ரசல் 1794இல், வில்லியம் டேனியல் வரைந்தது
**பேட்ரிக் ரசல்** (6 பிப்ரவரி 1727, எடின்பர்க் - சூலை 2 1805, இலண்டன்)  ஒரு ஸ்காட்லாந்து நாட்டு அறுவை மருத்துவரும் இயற்கையியலரும் ஆவார். இந்தியாவில் பணிபுரிந்தபோது பல இந்தியப் பாம்புகளைப் பற்றி ஆராய்ந்த இவர், *இந்தியப் பாம்பியலின் தந்தை* என்று கருதப்படுகிறார். கண்ணாடி விரியன் பாம்பின் ஆங்கிலப் பெயரும் விலங்கியல் பெயரும் ரசலின் பெயர் கொண்டு சூட்டப்பட்டுள்ளன.

பணி
---

அவரது பணிக்காலத்தை இரு கட்டங்களாகப் பிரிக்கலாம்: முதல் கட்டம் [1750 - 1771]: சிரியாவிலுள்ள அலெப்போவில் அவர் பணியாற்றிய காலம். இரண்டு [1781 - 1791]: தென்னிந்தியாவில் பணியாற்றிய காலம். 

### தென்னிந்தியாவில்

1781 இல் விசாகப்பட்டினத்திற்கு வந்த பேட்ரிக், சோழமண்டலக்கரைப் பகுதியில் உள்ள தாவரங்கள், மீன்கள், பாம்புகளைப் பற்றி பயின்றார். பாம்புகளைப் பற்றிய முறையான அறிவு இல்லாதது குறித்தும் பாம்புக் கடியால் ஏற்படும் பாதிப்புகள் குறித்தும் அவர் கவலை கொண்டிருந்தார். ஒவ்வொரு பாம்பின் பழக்கம், அவை பற்றிய பொதுக் கருத்துகள் மற்றும் அவற்றின் உள்ளூர் பெயர்கள் ஆகிய தகவல்களைச் சேகரித்தார். ஒரு பாம்பு நச்சுத்தன்மை கொண்டதா என்பதை அறிய அவர் சோதனைகள் செய்தார். லின்னேயசின் முறையைப் பயன்படுத்தி முதலில் சேகரித்த 43 பாம்புகளை ஆய்வு செய்து மூன்று பேரினத் தொகுதிகளை இனங்கண்டார்.

மேற்கோள்கள்
-----------

1. ↑  Desmond, Ray: *Dictionary Of British And Irish Botantists And Horticulturalists.* Taylor & Francis, 1994, ISBN 0-85066-843-3, p. 2605.
2. ↑  Beolens, Bo; Watkins, Michael; Grayson, Michael (2011). *The Eponym Dictionary of Reptiles*. Baltimore: Johns Hopkins University Press. xiii + 296 pp. ISBN 978-1-4214-0135-5. ("Russell, P.", pp. 229-230).
3. ↑
**சின்ன வல்லூறு** (*Besra*) என அழைக்கப்படும் ஊன் உண்ணிப் பறவை இனத்தைச் சார்ந்த இப்பறவை குடும்ப அக்சிபிட்ரிடே என்ற குடும்பத்தைச் சார்ந்தவையாகும். இந்தியத்துணைக்கண்டப் பகுதிகளான தென்கிழக்கு ஆசியா கிழக்கு ஆசியா மற்றும் தெற்கு ஆசியாவின் அடர்ந்த காட்டுப்பகுதிகளில் வாழுகிறது. உயரமான மரங்களில் ஒவ்வொரு ஆண்டும் புதிய கூடுகட்டி அவற்றில் இரண்டு முதல் ஐந்து முட்டைகள் வரை இட்டு இனப்பெருக்கம் செய்கிறது. வேகமாகப் பறக்கும் திறன்கொண்ட இப்பறவை நீண்ட வால்பகுதியுடன் நடுத்தர உடல்வாகைக் கொண்டு காணப்படுகிறது. இவை பறப்பது வேகமாக இருந்தாலும் வைரி என்ற பறவையிலிருந்து வேறுபடுகிறது.

இப்பறவைகளின் பொதுப்பெயர் பாறு என அழைக்கப்படுகிறது. இவை குளிர்காலத்தில், வனப்பகுதியில் மரங்களில் கூடுகட்டி இனப்பெருக்கம் செய்கிறது. தன் உணவைப்பிடிக்க மறைந்திருந்து திடீரென தாக்கும் குணம் கொண்டுள்ளது. இவை ரஷ்ய வல்லூறை விட சிறியனவாகவும் பெரிய அண்டிலிசுபகுதியில் காணப்படும் கூரிய ஒளி வல்லூரை விட பெரியதாகவும் உள்ளது. இவை உணவாகப் பல்லிகள், தட்டாரப்பூச்சி, மற்றும் சிறிய பறவைகளையும் பாலூட்டிகளையும் பிடித்து உண்ணுகிறது.

மேற்கோள்கள்
-----------

1. ↑  பன்னாட்டு பறவை வாழ்க்கை (2012). "*Accipiter virgatus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.

* *Birds of India* by Grimmett, Inskipp and Inskipp, ISBN 0-691-04910-6
கொண்டுவந்த பொருள் கொண்டி எனப்படும்.
அடங்காத பெண்களை இக்காலத்தில் கொண்டிப்பெண் என்பர்.பகை அரசரின் பெண்களை வெற்றி கண்ட அரசன் தம் ஊருக்கு கொண்டு வருவான்.சிலர் விரும்பி ஏற்றுக் கொள்வர். சிலர் அடங்காதவர்.

கொண்டி - சொல்
-------------

அஞ்சாமல் யாமத்தில் யாழ் முழவு போன்ற இசைக்கருவிகளுடன் நடனம் ஆடும் மகளிர் "கொண்டி மகளிர்" எனப்பட்டனர்  பெற்றோர் சொல்லுக்கும் ஊருக்கும் கட்டுப்படாமல் மனம் போன போக்கில் திரியும் பெண்ணை இக்காலத்திலும் **கொண்டிப்பெண்** என்பர். தற்காலத்திலும் கிராமங்களில் குறும்பு செய்யும் சிறுவர்களை **கொண்டிப்பய** என விளிக்கும் வழக்கம் உள்ளது.

கொண்டி மகளிர் (சங்ககாலம்)
-------------------------

அரசன் போரிடும்போது பகைநாட்டில் அந்நாட்டு அரசனுக்கும் அடங்காமல் திமிர் பிடித்தவரை, வெற்றி கண்ட அரசன் அவர்கள் மகளிரை சிறைபிடித்து வந்து தன் நாட்டுக் கட்டுக்காவலில் வைத்திருப்பது வழக்கம். இவர்கள் கொண்டி மகளிர் எனப்பட்டனர்.

கொண்டி மகளிர்
-------------

கொண்டி மகளிரும் இத்தகையவர்களே. இவர்களை அடங்காப் பிடாரிப் பெண்கள் எனலாம். இவர்கள் ஊரின் கட்டுக் காவலுக்கு அடங்காதவர்கள். 

### மதுரைக்காஞ்சி

தலையாலங்கானத்துச் செருவென்ற நெடுஞ்செழியனால் பிணித்துக் கொண்டுவரப்பட்டு மதுரையில் வாழ்ந்த கொண்டி மகளிர் பசும்பொன் அணிகலன்கள் அணிந்து பகட்டிக் கொண்டு திரிவர் என்றும், இவர்களைக் கண்டால் மக்கள் நெஞ்சே நடுங்குவர் என்றும், வானவ மகளிர் போல யாழ், முழவு இசைகளுக்கு ஏற்ப மன்றில் ஆடுவர் என்றும், குளித்து மினுக்கிக்கொண்டு அவரவர் மனைகளில் பொய்தல் ஆடுவர் என்றும் மதுரைக்காஞ்சி குறிப்பிடுகிறது. 

### பட்டினப்பாலை

காவிரிப்பூம்பட்டினத்தில் வாழ்ந்த கொண்டி மகளிர் அந்தி வேளையில் நீராடி, மறங்களில் விளக்கேற்றி வைத்துக்கொண்டு 'வம்பலர்' என்னும் புத்திளைஞர்கள் ஒன்றுகூடும் இடங்களில் தூணைப் பற்றிக்கொண்டு புதியவர்களின் வருகைக்காகக் காத்திருப்பர் என்று பட்டினப்பாலை கூறுகிறது.

கொண்டி மள்ளர்
-------------

கொண்டி என்பது கட்டுக்கடங்காப் போராற்றல். மள்ளர் எனப்பட்ட போர் வீரர்களில் பலர் இத்தகைய கொண்டி மள்ளர்களாக விளங்கினர். கடல்பிறக்கோட்டிய செங்குட்டுவன் தன் போர் வெற்றிக்குப் பின்னர் கொண்டி மள்ளர்களுக்குப் போர்யானைகளைப் பரிசாக வழங்கினான்.

உசாத்துணைகள்
------------

* கொண்டி மள்ளர் - பதிற்றுப்பத்து 43
* கொண்டி மகளிர் - மது. 583, பட். 246

மேற்கோள்
--------

1. ↑       

வானவ மகளிர் மான, கண்டோர்   

நெஞ்சு நடுக்குறூஉக் கொண்டி மகளிர்,   

யாம நல் யாழ் நாப்பண் நின்ற   

முழவின் மகிழ்ந்தனர் ஆடி - புறநானூறு 78
2. ↑   வானவ மகளிர் மான, கண்டோர்   

நெஞ்சு நடுக்குறூஉக் கொண்டி மகளிர்,   

யாம நல் யாழ் நாப்பண் நின்ற   

முழவின் மகிழ்ந்தனர் ஆடி -மதுரைக் காஞ்சி
3. ↑   கொண்டி மகளிர், உண்துறை மூழ்கி,   

அந்தி மாட்டிய நந்தா விளக்கின்,   

மலர் அணி மெழுக்கம், ஏறிப் பலர் தொழ,   

வம்பலர் சேக்கும் கந்துடைப் பொதியில், - பட்டினப்பாலை
4. ↑   தொல் கொண்டி, துவன்று இருக்கை  

பல் ஆயமொடு பதி பழகி,   

வேறு வேறு உயர்ந்த முது வாய் ஒக்கல்   

சாறு அயர் மூதூர் சென்று தொக்காங்கு, 215  

மொழி பல பெருகிய பழி தீர் தேஎத்துப்  

புலம் பெயர் மாக்கள் கலந்து, இனிது, உறையும், - பட்டினப்பாலை
5. ↑  
கொண்டி மள்ளர் கொல்களிறு பெறுக 25 - பதிற்றுப்பத்து 43
|  |
| --- |
|  |
| **இசை வடிவங்கள்** |
| தமிழிசை |
| நாட்டுப்புற இசை |
| கருநாடக இசை |
| மெல்லிசை |
| திரையிசை |
| தமிழ் ராப் இசை (சொல்லிசை) |
| தமிழ் பாப் இசை |
| துள்ளிசை |
| தமிழ் ராக் இசை |
| தமிழ் இயைபிசை (fusion) |
| தமிழ் கலப்பிசை (Remix) |
| **பாடல் வகைகள்** |
| நாட்டார் பாடல்கள் |
| கானா பாடல்கள் |
| சித்தர் பாடல்கள் |
| ஈழப்போராட்ட பாடல்கள் |
| கிறித்துவப் பாடல்கள் |
| பக்திப் பாடல்கள் |
| இசுலாமியப் பாடல்கள் |
| பன்மொழிப் பாடல்கள் |
| [[]] |
| [[]] |
| தொகு |

வேகமான தாளத்துடன் எளிமையான சொற் சேர்ப்புக்களுடனும் ஒலிகளுடனும் பாடப்படும் பாடல்களை **கானா பாடல்கள்** எனலாம். கானா பாடல்கள் அடித்தள மக்களின், குறிப்பாக சென்னைச் சேரி மக்களின் பாடல்களாக இருந்து, பின்னர் பச்சையப்பன் கல்லூரி, பிற கல்லூரி மாணவர்களால் பரவத் தொடங்கின.

கானா பாடல்கள் வரலாறு
--------------------

"கானாவின் வேர்கள் சென்னை நகரின் இறுக்கமான சேரிகளில் இருந்தாலும், அதை சென்னை நகரத்து (கலைக்)கல்லூரிகளே பிரபலப்படுத்தியது. பச்சையப்பா கல்லூரி, அதன் தலித் மாணவர்கள் இந்த பிரபலப்படுத்துவதில் பெரும் பங்கு வகித்தனர்."

சமூக பின்புலம்
--------------

" கானா ஒரு கலாச்சார அடையாளம். அடித்தட்டு மக்களின் குதூகலம்."

கானா பாடல்கள் தன்மை
-------------------

"கானாவின் மிக முக்கிய அம்சமே பங்கேற்பு. தனிநபர் கானா பாடினாலும், சுற்றியிருப்பவர்கள், கை தட்டியும், ஊடாக பாடிக்கொண்டும், சில சமயங்களில் தாளம் போட்டுக் கொண்டிருத்தலும், வேறெந்த இசைவடிவத்திலும் சாத்தியமில்லை. எல்லோரின் பங்குதலும் உண்டு. இசைக் கருவிகள் என்று எதுவுமில்லை. மேஜை, பஸ்ஸின் ஏறுமிடம், பஸ்ஸின் உச்சி, டிபன்பாக்ஸ், கரவோசை, ஷூ சத்தம் என எதுவேண்டுமானாலும் செட்டாகுமாறு பாடல்கள் அமைய வேண்டும். மிக எளிமையான சந்தங்கள் அடங்கியிருக்க வேண்டும்"

பாடல் எடுத்துக்காட்டுகள்
------------------------

```
கடவுள் படைத்த கடலைக்கூட
அசுத்தப்படுத்திறான்...
அந்த பணத்திமிருல, பணத்தாசையில
ஏமாத்திறான்...
வேலை கொடுப்போம், வேலை கொடுப்போம்னு
பொய்ய சொல்லுறான்...
அந்த நிலைத்தை கொடுத்த பாமரனையே
ரிவிட்டு அடிக்கிறான்...
```

கானா கட்டியவர்: மரண காணா விஜி

```
எத்தனை பேரு வந்திட்டாலும்
திருத்த முடியலே...
அந்த கஞ்சா போதை, அபின் இல்லாம
இருக்க முடியலே...
குப்பை பொறுக்க குனிஞ்சு, குனிஞ்சு
உடம்பு வளைஞ்சுதே...
எங்க மேலே ஊத்தும் வேர்வை 
கூவ நாத்தம் நாறுதே...
உசுரு இருக்கும்போதும்
உடலு பொணக் கவுச்சி அடிக்குது...
காயம்பட்டா ஊத்தும் ரத்தம்
கறுப்பாத்தான் வருது...
பிளாட்பாரத்துல தூங்கும்போது
உசுரு மாண்டு போச்சுதுன்னா
கூடி அழ ஆளில்லாம
எங்க ஒடம்பு வாடிது...
கார்ப்பரேஷன் வண்டி ஒண்ணு
எங்கள சுமக்க வருது...
சவக்கிடங்குல இருக்கும் எலிக்கு
உடல் உணவாத்தான் போகுது...
```

கானா கட்டியவர்: மரண காணா விஜி

மேற்கோள்கள்
-----------

1. ↑   கானா - ஒப்பாரியாய் கொண்டாட்டம்! - ரோசவந்த்
2. ↑  கானா - சென்னை நகர்ப்புற இசை வடிவம் - பகுதி 1 பரணிடப்பட்டது 2007-10-15 at the வந்தவழி இயந்திரம் - நாராயணன்

இவற்றையும் பார்க்க
------------------

* எதிர்ப்பிசை
* கானா உலகநாதன்
* மரண கானா விஜி

வெளி இணைப்புகள்
---------------

### கானா பாடல்கள்

* சென்னைப் புற கானாப் பாடல்கள்
* காசு மேலே காசு வந்து கொண்டுற நேரம் இது...அண்ணாச்சி
* வாள மீனுக்கும் விலாங்கு மீனுக்கும் கல்யாணம்
[*தொடர்பிழந்த இணைப்பு*]
* ஒரு ஆய்வு பரணிடப்பட்டது 2012-07-12 at the வந்தவழி இயந்திரம்
செய்யுளியலில், **தரவு** என்பது, செய்யுள் வகைகளுள் ஒன்றான கலிப்பாவின் முதல் உறுப்பு ஆகும். இது செய்யுளுக்கு முகவுரை போன்றது. இதற்கு எருத்தம் என்ற மற்றொரு பெயரும் உண்டு ‌. எடுத்துக்கொண்ட பொருளை அறிமுகப்படுத்தும் பாங்கில் அமைந்தது. இது குறைந்தது மூன்று அடிகளையும், கூடிய அளவாகப் பன்னிரண்டு அடிகளையும் கொண்டு அமைந்திருக்கும். 

கலிப்பாவின் வகைகளுக்கு ஒப்பத் தரவுகளின் எண்ணிக்கை மாறுபடுவது உண்டு. பெரும்பாலும் ஒரு தரவே வருமாயினும், சில கலிப்பாக்களில் இரண்டு தரவுகளும் காணப்படுவது உண்டு. தரவு இல்லாமலே வரும் கலிப்பாக்களும் உண்டு.

எடுத்துக்காட்டு
---------------

குமரகுருபரர் எழுதிய சிதம்பரச் செய்யுட்கோவை என்னும் நூலில் வரும் கலிப்பாப் பகுதியில் உள்ள மூன்றடித் தரவு பின்வருமாறு.

  

கொன்செய்த கலையல்குற் கொலைசெய்தமதர் வேர்கண்
மின்செய்த சிறுமருங்குற் பெருந்தேவி விழிகுளிர்ப்பப்
பொன்செய்த மணிமன்றி னடஞ்செய்த புகழோய்கேள்

  

குமரகுருபரர் எழுதிய காசிக் கலம்பகம் என்னும் நூலில் வரும் மயங்கிசைக் கொச்சக் கலிப்பா வகையைச் சேர்ந்த செய்யுளில் வரும் இரட்டைத் தரவுகள் பின்வருமாறு.

  

நீர்கொண்ட கடலாடை நிலமகளுக் கணியான
கார்கொண்ட பொழிற்காசிக் கடிநகரங் குளிர்தூங்க
இடமருங்கிற் சிறுமருங்குற் பெருந்தடங்க ணின்னமிர்தும்
சடைமருங்கி னெடுந்திரைக்கைப் பெண்ணமிர்துந் தலைசிறப்பக்
கண்கதுவு கடவுண்மணி தெரிந்தமரர் கம்மியன்செய்
விண்கதுவு பொலங்குடுமி விமானத்தின் மிசைப்பொலிந்தோய். .......(1)

  

நிற்பனவுந் தவழ்வனவு நடப்பனவு மாய்நிலத்துக்
கற்பமள விலகண்டு முறுகளைகண் காணாமே
பழங்கணுறு முயிர்கடுயர்க் கடனீத்துப் பரங்கருணை
வழங்குபர மானந்த மாக்கடலிற் றிளைத்தாட
உரையாத பழமறையின் முதலெழுத்தி னொண்பொருளை
வரையாது கொடுத்திடுநின் வள்ளன்மை வாழ்த்துதுமே. ...................(2)
**கல்லல் ரெங்கநாதப் பெருமாள் கோயில்** தமிழ்நாட்டில் சிவகங்கை மாவட்டம், கல்லல் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ரெங்கநாதர், ஸ்ரீதேவி, பூதேவி சன்னதிகளும், ஆண்டாள், சக்கரத்தாழ்வார், கருடாழ்வார், வைகுண்ட பெருமாள், மகாலெட்சுமி, ஆஞ்சநேயர், விஷ்வசேனை உபசன்னதிகளும் உள்ளன. இக்கோயிலில் மொத்தம் ஐந்து கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தரவளவியல்** *(Qualimetry)* என்பது ஒரு விஞ்ஞான துறையாகும். ஒரு பொருள் அல்லது செயல்முறை அது இயற்கையானதோ அல்லது மனிதத் தயாரிப்போ, உழைப்பால் உருவானதோ அல்லது இயற்கையின் தயாரிப்போ, வாழ்வதோ அல்லது உயிரற்றதோ, எந்தவொரு பொருளாக இருந்தாலும் அதன் தரத்துடன் தொடர்புடைய முறைகள் மற்றும் பிரச்சினைகளை இத்துறை ஆய்வு செய்கிறது. 
தரங்களின் அளவுகளை உறுதிப்படுத்தும் இந்த அறிவியல் கோட்பாடு முன்னாள் உருசியாவில் கி.கி.அசுகால்டோவால் உருவாக்கப்பட்டது. தற்பொழுது உருசிய தரநிலைகளை மேம்படுத்துவதற்குப் பயன்படுத்தப்படுகிறது  .

கலந்துரையாடல்கள்
----------------

தரவளவியல் என்ற சொல் quale (என்ன வகை என்ற பொருள் கொண்டது) என்ற இலத்தீன் மொழிச் சொல்லிலிருந்து பெறப்பட்டதாகும். எந்தவொரு வகையான பொருளின் தரத்துடன் தொடர்புடைய முறைகள் மற்றும் பிரச்சினைகளை ஆராயும் இவ்விஞ்ஞாசானத்துறை முதன்முதலில் 1968 ஆம் ஆண்டில் பயன்படுத்தப்பட்டது. இந்த முன்னெடுப்பானது சர்வதேச அறிஞர்களின் மாசுகோ, ஓசுலோ, வர்னா, யெரெவான், மாட்ரிட்டு, தாலின் மாநாடுகளில் முழுமையாகவோ அல்லது பகுதியாகவோ தரவளவியல் பிரச்சினைகள் குறித்த விவாதங்களுக்கு அர்ப்பணிக்கப்பட்டது.
பல நாடுகளின் விஞ்ஞான மற்றும் பொறியியல் சொற்களஞ்சியங்களில் படிப்படியாக தரவளவியல் என்ற சொல் படிப்படியாக அனுமதிக்கப்பட்டது. கூகுள் நிறுவனத்தின் கூற்றுப்படி பல்லாயிரக்கணக்கான குறிப்புக்கள் மற்றும் வெளியீடுகள் 32 மொழிகளில் இந்த தரவளவியல் என்ற சொல் காணப்படுகிறது

மேற்கோள்கள்
-----------

1. ↑  Azgaldov, G. G. (1982), Theory and Practice of Product Quality Assessment: Fundamentals of Qualimetry, Ekonomika, Moscow (in Russian).
2. ↑  Azgaldov, G.G. (1981), "Development of the theoretical basis of qualimetry", doctoral dissertation, Kuibyshev Military Engineering Academy, Moscow (in Russian).
3. ↑  Product Quality (1979), Product Quality: Terms and Definitions. - GOST 15467 – 79.
4. ↑  Azgaldov, G.G. and Kostin, A.V. (2011), "Applied Qualimetry: its Origins, Errors and Misconceptions", Benchmarking: An International Journal, Vol. 18 Iss: 3, pp.428 – 444.
.
**வோல்-சீக்ளர் புரோமினேற்றம்** *( Wohl–Ziegler Bromination)* என்பது  என்-புரோமோயிமைடையும், ஒரு தனியுறுப்பு தொடக்கியையும் உபயோகித்து அல்லைலிக் அல்லது பென்சைலிக் புரோமினேற்றம் செய்யும் ஒரு கரிம வேதியியல் வேதி வினையாகும் .

வோல்-சீக்ளர் வினை
கார்பன் டெட்ரா குளோரைடு கரைப்பானில் உள்ள என்-புரோமோசக்சினிமைடைப் பயன்படுத்தினால் உற்பத்தியாகும் பொருள் அதிக அளவில் பெறப்படுகிறது. இதற்கான பல மதிப்புரைகள் வெளியிடப்பட்டன. 
விகிதவியல் அளவிலான என்-புரோமோசக்சினிமைடு கரைசலுடன் கலந்துள்ள கார்பன் டெட்ரா குளோரைடு கரைசல் வினைவேதிமத்தில், சிறிதளவு தொடக்கி சேர்க்கப்படுகிறது. பின்னர் வினைப் பொருள் கலவையானது நன்றாக கலக்கப்பட்டு கொதிநிலை அளவுக்கு சூடாக்கப்படுகிறது. கலவையின் தீவிரமான கொதித்தல் தோற்றம் வினையின் தொடக்க நிலையை சுட்டிக்காட்டுவதாகக் கொள்ளலாம். சில சமயங்களில் வெப்பத்திற்கு ஆதாரமான மூலத்தை நீக்கவேண்டிய நிலையும் ஏற்படலாம். கரைப்பானைவிட அடர்த்தி மிகுந்த என்-புரோமோசக்சினிமைடு முழுவதும் சக்சினிமைடாக (வினை கலவையின் மேலே மிதக்கும்) மாற்றப்பட்டவுடன் வினை முடிவடைந்ததாகக் கருதப்படும்.

மேற்கோள்கள்
-----------

1. ↑  Alfred Wohl (1919). "Bromierung ungesättigter Verbindungen mit N-Brom-acetamid, ein Beitrag zur Lehre vom Verlauf chemischer Vorgänge". *Berichte der deutschen chemischen Gesellschaft* **52**: 51–63. doi:10.1002/cber.19190520109.
2. ↑  Ziegler, K. G. Schenck, E. W. Krockow, A. Siebert, A. Wenz, H. Weber (1942). "Die Synthese des Cantharidins". *Justus Liebig's Annalen der Chemie* **551**: 1–79. doi:10.1002/jlac.19425510102.
3. ↑  Greenwood, F. L.; Kellert, M. D.; Sedlak, J. (1963). "4-Bromo-2-heptene". *Organic Syntheses*. . ; *Collective Volume*, **4**, p. 108
4. ↑  C. Djerassi (1948). "Brominations with N-Bromosuccinimide and Related Compounds. The Wohl–Ziegler Reaction". *Chem. Rev.* **43** (2): 271–317. doi:10.1021/cr60135a004. பப்மெட்:18887958.
5. ↑  Horner, L; Winkelman, E. M (1959). "Neuere Methoden der präparativen organischen Chemie II 14. N-Bromsuccinimid, Eigenschaften und Reaktionsweisen Studien zum Ablauf der Substitution XV". *Angew. Chem.* **71**: 349. doi:10.1002/ange.19590711102.